<classify> Kipigo hicho kinaifanya Simba ibaki nafasi ya pili kwa tofauti ya pointi moja dhidi ya mabingwa watetezi, Yanga wanaoongoza kwa pointi 56.Simba ingeshinda jana, ingejiwekea mazingira mazuri kwenye mbio za ubingwa ambao inausaka kwa mwaka wa tano sasa.Aidha, Kagera Sugar inapanda mpaka nafasi ya tatu ikiwa na pointi 45 juu ya Azam yenye pointi 44 katika nafasi ya nne.Katika mechi hiyo ambayo Simba ilipewa nafasi kubwa ya kushinda, ilijikuta ikienda mapumziko ikiwa nyuma kwa bao 1-0 lililofungwa na Mbaraka Yusuf katika dakika ya 27.Yusuf alifunga bao hilo kwa shuti la mbali akiunganisha pasi ya Edward Christopher aliyewahi kucheza Simba misimu michache iliyopita.Kuingia kwa bao hilo kuliamsha ari kwa Simba ambapo sasa wachezaji wake walianza kuliandama lango la Kagera lililokuwa likilindwa na kipa wao wa zamani, Juma Kaseja, lakini wachezaji wake Laudit Mavugo, Shizza Kichuja, Ibrahim Ajibu walikosa mabao ya wazi.Christopher aliimaliza Simba katika dakika ya 47 alipoiandikia Kagera bao la pili akimalizia pasi ya Suleiman Mangoma na kufanya wachezaji wa Simba wazidi kuchanganyikiwa ambapo sasa ilionekana dhahiri wamepoteana.Mzamiru Yassin ambaye jana alipangwa beki namba mbili aliiandikia Simba bao la kufutia machozi katika dakika ya 67 akiunganisha pasi ya beki James Kotei.Naye Mwandishi Wetu, Muhidini Amri kutoka Songea anaripoti Majimaji jana iliifunga Toto Africans mabao 4-1 katika mechi nyingine ya Ligi Kuu iliyochezwa kwenye uwanja wa Majimaji.Ushindi huo unaifanya Majimaji kusogea mpaka nafasi ya 14 kwenye msimamo wa ligi ikifikisha pointi 25 sawa na Toto iliyo nafasi ya 15 kwa tofauti ya mabao.Simba: Daniel Agyei, Muzamil Yassin, Mohammed Hussein Zimbwe Jnr, Abdi Banda, Juuko Murshid, Jonas Mkude, Shizza KichuyaMwinyi Kazimoto, Said NdemlaJuma Luizio, Laudit Mavugo, Ibrahim AjibMohammed Ibrahim,James Kotei.Kagera: Juma Kaseja, Godfrey Taita, Mwaita Gereza, Juma Shemvuni, Mohamed Fakhi, George Kavila, Suleiman Mangoma, Ame AllyAlly Ramadhani, Edward ChristopherThemi Felix, Mbaraka Yusuph, Japhet Makalai Anthony Matogolo.Katika matokeo mengine ya mechi za jana African Lyon ilishinda bao 1-0 dhidi ya Stand United kwenye uwanja wa Uhuru Dar es Salaam, Prisons ililazimishwa suluhu na Mtibwa Sugar kwenye uwanja wa Sokoine Mbeya na Mwadui ilitoka sare ya mabao 2-2 na JKT Ruvu kwenye uwanja wa Mwadui Shinyanga.  <topic>: michezo 